|  |
| --- |
|  |
| **REPUBLIKA HRVATSKA** |
| **PRIMORSKO-GORANSKA ŽUPANIJA** |
| **Upravni odjel za****turizam, poduzetništvo i ruralni razvoj** |

****

|  |  |
| --- | --- |
| **KLASA:**  | **402-02/21-01/17** |
| **URBROJ:** | **2170/1-08-01/7-21-2** |
| **Rijeka,** | **23.03.2021.** |

**UPUTA ZA PRIJAVITELJE**

**NA JAVNI POZIV ZA PRIJAVU**

**PROGRAMA/PROJEKATA RAZVOJA SELEKTIVNIH OBLIKA TURIZMA**

 **ZA SUFINANCIRANJE IZ PRORAČUNA**

 **PRIMORSKO-GORANSKE ŽUPANIJE ZA 2021. GODINU**

* 1. **CILJEVI I PRIORITETI PRORAČUNSKOG PROGRAMA**

Strateški cilj programa "Unapređenje turizma" je razvoj konkurentnog i održivog gospodarstva s prioritetom razvoja ključnih gospodarskih djelatnosti uključivo i turizam.

 Unutar programa „Unapređenje turizma“ provodi se aktivnost potpore razvoju selektivnih oblika turizma na području PGŽ-a s ciljem povećanja kvalitete i konkurentnosti turističke ponude Županije.

* 1. **PREDMET JAVNOG POZIVA**

Dodjela bespovratnih novčanih sredstava (tekuće donacije) odabranim programima/projektima razvoja selektivnih oblika turizma sa svrhom realizacije proračunske aktivnosti „Potpora razvoju selektivnih oblika turizma“ za 2021. godinu.

* 1. **PRIHVATLJIVI PRIJAVITELJI**

 Turističke zajednice iz Upisnika turističkih zajednica sa sjedištem na području Primorsko-goranske županije (osim TZ Kvarner).

* 1. **PRIHVATLJIVE AKTIVNOSTI/TROŠKOVI**
* Programi/projekti koji svojim ostvarenjem pridonose razvoju selektivnih oblika turizma, a ponajprije se odnose na turističke manifestacije i turističku valorizaciju prirodne baštine.
* Nabava roba i usluga u funkciji provedbe prijavljenih programa/projekata.

Bespovratna sredstva potpore ne mogu se dodijeliti i koristiti za:

* kupnju nekretnina (objekata i zemljišta) i prijevoznih sredstava,
* troškove redovnog poslovanja organizatora događanja
* izradu studija, elaborata, projektne i druge dokumentacije,
* troškove marketinga koji su temeljeni na medija planu za udruženo oglašavanje s HTZ-om,
* sve druge troškove koji nisu vezani za realizaciju i ciljeve kandidiranog događanja
	1. **IZNOS NOVČANIH SREDSTAVA SUFINANCIRANJA PO KORISNIKU/PROJEKTU**

Najveći iznos: **40.000,00 kuna po programu/projektu.**

Najmanji iznos: **5.000,00 kuna po programu/projektu.**

* 1. **UDIO SUFINANCIRANJA PROVEDBE PROGRAMA/PROJEKTA: PGŽ-KORISNIK**

Županija će sufinancirati provedbu odabranih programa/projekata Korisniku najviše do 70% prihvatljivih iznosa troškova provedbe programa/projekta. Korisnik ima obvezu osigurati sredstva u iznosu od najmanje 30% od ukupnog troška programa/projekta.

* 1. **TRAJANJE I LOKACIJA PROVEDBE PROGRAMA/PROJEKTA**

Provedba programa/projekta mora biti ostvarena tijekom 2021. godine sa završetkom najkasnije do 31. prosinca 2021. godine. Lokacija na kojoj se provodi program/projekt mora biti na području Županije.

* 1. **VREMENSKI OKVIR POSTUPKA**

Odluka o odabiru programa/projekata s pripadajućim iznosom odobrenih novčanih sredstava biti će donijeta u roku 30 dana od dana isteka roka za dostavu prijava na Javni poziv.

* 1. **KRITERIJI ZA VREDNOVANJE I OCJENJIVANJE TE ODABIR PROGRAMA/PROJEKATA**

Provjeravati će se ispunjavanja formalnih uvjeta Javnog poziva te se neće uzeti u daljnje razmatranje:

* prijave zaprimljene izvan roka za dostavu prijava;
* prijave zaprimljene s nepotpunom dokumentacijom;
* prijave koje nisu izrađene u skladu s Javnim pozivom i ovom Uputom,
* prijave programa/projekta koje sufinancira drugi upravni odjel Županije.

Sufinancirat će se programi/projekti koji do najvišeg stupnja pridonose ostvarivanju sljedećih ciljeva razvoja turizma Županije:

* stvaranje atraktivnog turističkog proizvoda,
* jačanje identiteta Županije kao destinacije,
* zaštita prostora i razvoj turizma na temeljima održivog razvoja i visokih ekoloških standarda,
* ravnomjerniji turistički razvoj Županije,
* povećanje kvalitete i konkurentnosti turističke ponude Županije.

Dodatno će se vrednovati sljedeće:

* kvaliteta prijave programa/projekta (jasno određen cilj, opis aktivnosti, popis korisnika, partnera i suradnika /ako postoje/, terminski plan provedbe i drugo);
* kvaliteta dosadašnjeg rada prijavitelja, iskustvo i uspjesi u provođenju sličnih projekata, preporuke dosadašnjih partnera i suradnika u sličnim programima/projektima te kvaliteta dosadašnje suradnje sa Županijom;
* programi/projekti koji se realiziraju na turistički nerazvijenim područjima (Gorski kotar i udaljeni otoci - Susak, Ilovik, Unije, Male Srakane, Vele Srakane);
* uspješna tradicija održavanja turističke manifestacije.

Programi/Projekti za koje se utvrdi da im je u tekućoj proračunskoj godini dodijeljena donacija, subvencija i/ili pomoć iz Proračuna Županije neće biti uzeti u razmatranje za dodjelu donacija, subvencija i/ili pomoći u istoj proračunskoj godini.

Prijavu programa/projekata potrebno je izraditi prema ovoj Uputi te istu ispuniti na Obrascu prijave. Uz Obrazac prijave prijavitelj je u obvezi dostaviti svu traženu dokumentaciju.

Provjeru ispunjavanja formalnih uvjeta Javnog poziva i ocjenjivanje zaprimljenih prijava izvršit će Povjerenstvo za odabir (u daljnjem tekstu: Povjerenstvo). Povjerenstvo utvrđuje prijedlog odluke o odabiru programa/projekata i dostavlja ga Županu na razmatranje i usvajanje putem Upravnog odjela turizam, poduzetništvo i ruralni razvoj.

Županija zadržava pravo odbiti sve zaprimljene prijave projekata i poništiti Javni poziv.

Prijave projekata i priložena dokumentacija ne vraća se prijaviteljima.

* 1. **OSTALO**

Prijave na Javni poziv podnose se u zatvorenoj omotnici na jedan od sljedećih načina:

1. običnom poštom na adresu:

Primorsko-goranska županija

Upravni odjel za turizam, poduzetništvo i ruralni razvoj

(S naznakom: *Prijava projekta na Javni poziv – Sufinanciranje projekata razvoja selektivnih oblika turizma u 2021. godini*)

Riva 10, 51000 Rijeka

1. osobnom dostavom u Pisarnicu Primorsko-goranske županije koja se nalazi na adresi:

Riva 10 (prizemno), 51000 Rijeka

S prijaviteljima, odnosno korisnicima čiji programi/projekti budu odabrani sklopiti će se ugovor o sufinanciranju u roku 15 dana od dana stupanja na snagu Odluke o odabiru programa/projekata.

Sastavni dio ove Upute čine prilozi i to:

1. Obrazac prijave s Izjavom 1 i Izjavom 2
2. Obrazac izvješća

Dodatna obrazloženja i informacije u vezi s predmetom Javnog poziva mogu se dobiti putem telefona na broj: 051/351-964 ili 051/351-260, odnosno putem E-pošte na adresu: gospodarstvo@pgz.hr